સમાચારમાં કહેવાયું છે કે દક્ષિણ કોરિયા, અમેરિકા અને ચીનના કન્ઝ્યુમર કાયદાઅોને જોતાં ઉત્પાદન રોકવાનો નિર્ણય લેવાયો છે. સેમસંગે ૨ સપ્ટેમ્બરે ગેલેક્સી નોટ-૭ના વેચાણનો રોકવાનો નિર્ણય લીધો હતો. વેચાઈ ચૂકેલા મોબાઈલની બેટરીના રિકોલની જાહેરાત પણ કરી હતી. ફાટેલી બેટરીવાળા મોબાઈલ સોશિયલ મીડિયામાં અાવતાં કંપનીની પ્રતિષ્ઠાને નુકસાન પહોંચ્યું હતું. હવે અા રિકોલને પણ કંપનીની શાનમાં એક ધબ્બા સમાન ગણાવાયું છે. રિકોલ બાદ રિપ્લેસમેન્ટમાં અપાયેલા ફોનમાં પણ અા પ્રકારની સમસ્યા અાવવાની વાત સામે અાવી. ગયા રવિવારે અમેરિકી ફર્મ એટીએન્ડટી અને જર્મન કંપની ટી મોબાઈલે ગેલેક્સી નોટ-૭ની તપાસ ચાલવા સુધી અા ફોનને બદલીને બીજો ફોન અાપવાની મનાઈ ફરમાવી હતી. એટીએન્ડટી સેમસંગના બીજા મોબાઈલ કે અન્ય મોબાઈલ અાપવા માટે રાજી થઈ ગઈ, પરંતુ ટી મોબાઈલે ગેલેક્સી નોટ-૭નું વેચાણ રોકી દીધું એટલું જ નહીં, એક્સચેન્જ પ્રોગ્રામ પણ રોકી દેવાયો છે.